แรงซื้อหุ้น DELTA-PTTEP อุ้มตลาดปิดบวก 4 จุด มูลค่าซื้อขาย 4.4 หมื่นลบ.
แรงซื้อหุ้น DELTA-PTTEP อุ้มตลาดปิดบวก 4 จุด มูลค่าซื้อขาย 4.4 หมื่นล้านบาท สำหรับแนวโน้มพรุ่งนี้แกว่งไซด์เวย์ รวมถึงจะมีการเปิดเผยตัวเลขส่งออกของไทยในสัปดาห์นี้ และตัวเลขเงินเฟ้อ CPI ของยุโรป, เงินเฟ้อ PCE ของสหรัฐในวันศุกร์ ให้กรอบแนวต้านไว้ที่ 1,625-1,630 จุด และแนวรับ 1,600-1,590 จุด
แรงซื้อหุ้น DELTA-PTTEP อุ้มตลาดปิดบวก 4 จุด มูลค่าซื้อขาย 4.4 หมื่นล้านบาท แนวโน้มพรุ่งนี้แกว่งไซด์เวย์
29 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ออกด้านข้าง ลดความร้อนแรงลง หลังปรับตัวขึ้นมาเกือบ 100 จุดในช่วง 2 สัปดาห์นี้ ประกอบกับผลการประชุมของคณะกรรมการนโยบายการเงิน (กนง.) มีมติปรับขึ้นดอกเบี้ย 0.25% ตามคาด ทำให้ไม่ได้มีแรงหนุนเข้ามาเพิ่ม
สำหรับแนวโน้มวันพรุ่งนี้คาดว่าตลาดน่าจะยังไปไหนได้ไม่ไกล เนื่องจากนักลงทุนยังรอติดตามสถานการณ์ภาคธนาคารในต่างประเทศ รวมถึงจะมีการเปิดเผยตัวเลขส่งออกของไทยในสัปดาห์นี้ และตัวเลขเงินเฟ้อ CPI ของยุโรป, เงินเฟ้อ PCE ของสหรัฐ ในวันศุกร์ ให้กรอบแนวต้านไว้ที่ 1,625-1,630 จุด และแนวรับ 1,600-1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,430.52 ล้านบาท ปิดที่ 1,006.00 บาท เพิ่มขึ้น 28.00 บาท
CPALL มูลค่าการซื้อขาย 2,340.09 ล้านบาท ปิดที่ 63.00 บาท ลดลง 0.25 บาท
PTTEP มูลค่าการซื้อขาย 2,164.31 ล้านบาท ปิดที่   153.50 บาท เพิ่มขึ้น 3.50 บาท
KBANK มูลค่าการซื้อขาย 1,888.23 ล้านบาท ปิดที่   134.50 บาท เพิ่มขึ้น 0.50 บาท
SCB มูลค่าการซื้อขาย 1,518.11 ล้านบาท ปิดที่ 103.50 บาท เพิ่มขึ้น 1.00 บาท